open-index/open-wikipedia-markdown huggingface dataset:
2022 குளிர்கால ஒலிம்பிக் விளையாட்டுப் போட்டிகள்

**2022 குளிர்கால ஒலிம்பிக்கு** (*2022 Winter Olympics*), அதிகாரபூர்வமாக **24-வது ஒலிம்பிக்கு குளிர்காலப் போட்டிகள்** (*XXIV Olympic Winter Games*) பொதுவாக **பெய்ஜிங்கு 2022** (*Beijing 2022*, 北京2022), என்பது சீனாவில் பெய்ஜிங்கு நகரில் 2022 பெப்ரவரி 4 முதல் பெப்ரவரி 20 வரை நடைபெறும் பன்னாட்டுக் குளிர்கால பல்துறை விளையாட்டுப் போட்டிகள் ஆகும்.

2015 ஆம் ஆண்டில் கோலாலம்பூரில் நடைபெற்ற பன்னாட்டு ஒலிம்பிக் குழுவின் 128-வது அமர்வில் பெய்ஜிங்கு நகரம் 2022 குளிர்காலப் போட்டிகளை நடத்துவதற்குத் தெரிவு செய்யப்பட்டது. ஒலிம்பிக்குப் போட்டிகளை நடத்துவதற்கு இந்ந்கரம் இரண்டாவது தடவையாகத் தெரிவு செய்யப்பட்டது. கடைசி மூன்று போட்டிகளும் கிழக்காசியாவில் நடைபெற்றுள்ளன. 2008 கோடை ஒலிம்பிக்குப் போட்டிகளை நடத்திய பெய்ஜிங்கு நகரம், கோடை, குளிர்காலப் போட்டிகளை நடத்திய ஒரேயொரு நகரமும் ஆகும். இப்போட்டிகளை நடத்துவதற்காக சீனா 3.9 பில்லியன் அமெரிக்க டாலர்களைச் செலவிட திட்டமிட்டது.

## நகரம் தேர்வு
இப்போட்டிகளை நடத்துவதற்காக ஓஸ்லோ, அல்மடி மற்றும் பெய்ஜிங் போட்டியிட்டன. இறுதியாக கோலாம்பூரில் நடைபெற்ற பன்னாட்டு ஒலிம்பிக் சம்மேளனக் கூட்டத்தில் பெய்ஜிங் நகரம் தேர்வு செய்யப்பட்டது.

### தேர்வு முடிவு
 

	

	

## குறிப்புகள்

## மேற்கோள்கள்

## வெளி இணைப்புகள்

*Organizing Committee Website 
*Beijing 2022 on the IOC Website

பகுப்பு:குளிர்கால ஒலிம்பிக் விளையாட்டுகள்
பகுப்பு:2022 இல் விளையாட்டுகள்
பகுப்பு:சீனாவில் விளையாட்டுக்கள்
ஐரோப்பிய பனங்காடை

**ஐரோப்பிய பனங்காடை** (European roller) என்பது ஒருவகைப் பனங்காடை பறவையாகும். இது ஐரோப்பாவைச் சேர்ந்த பறவையாகும். இது மத்திய கிழக்கு, நடு ஆசியா, மொராக்கோ போன்ற பகுதிகளுக்கு வலசை போக்கூடியவை.

## விளக்கம்
இப்பறவை பறக்கும்போது இதன் கருநீல இறகுகள் பளிச்சென்றுத் தெரியக்கூடியவை. அடிப்பாகம் வெளிர் நீல நிறத்தில் இருக்கும். இதன் பின்புறம் ஆரஞ்சு பழுப்பு நிறத்தில் இருக்கும். உடலில் மீதமுள்ள பகுதிகள் வெளிர் நீலம் முதல் கருநீல இறகுகளுடன் மாறுபட்டு காணப்படும். இவை மரப் பொந்துகளில் கூடமைக்கும்.

வெட்டுக்கிளிகள், வண்டுகள், அந்துப்பூச்சிகள், பூரான், மரவட்டை, சிள் வண்டு, சிறு பல்லிகள், சிறிய கொறிணிகள், தவளைகள் போன்றவை இதன் முதன்மை உணவாகும். 

## மேற்கோள்கள்

பகுப்பு:ஐரோப்பியப் பறவைகள்
பகுப்பு:பறவைகள்
பகுப்பு:ஆசியப் பறவைகள்
ஓமான் தமிழ் பிராமி பொறித்த மட்பாண்டம்

**ஓமான் தமிழ் பிராமி எழுத்துகள் பொறித்த மட்பாண்டம்** என்பது ஓமான் நாட்டில் உள்ள கோர் ரோரி பகுதியில் கண்டெடுக்கப்பட்ட தமிழ்ப் பிராமி எழுத்துக்கள் பொறித்த மட்பாண்டத் துண்டு ஒன்றைக் குறிக்கிறது. இது கி.பி. முதலாம் நூற்றாண்டை அதாவது ஓமான் பகுதியில் இஸ்லாம் பரவுவதற்கு ஐநூறு ஆண்டுகளுக்கு முன்புள்ள காலகட்டத்தைச் சேர்ந்ததாக மதிப்பிடப்பட்டுள்ளது. 

இது கண்டுபிடிக்கப்பட்ட பகுதி ஓமானின் பண்டைய நகரமான சும்குராம் இருந்த பகுதியாகும். இதனால் இக்கண்டுபிடிப்பு இந்தியப் பெருங்கடல் நாடுகளுக்கு இடையேயான கடல்வழி வணிகம் பற்றி அறிந்துகொள்வதில் முக்கியமானது என்று கருதப்படுகிறது.

## கண்டுபிடிப்பு
அலெஸ்சாண்ட்ரா அவான்சினி என்லைபவர் தலைமையிலான ஒரு இத்தாலிய ஆய்வுக்குழு 2006ஆம் ஆண்டில் மேற்கொண்ட அகழ்வாய்வு ஒன்றின்போது இந்த மட்பாண்டத் துண்டு கண்டெடுக்கப்பட்டது. 

ஆனாலும் 2012ஆம் ஆண்டில் தான் இது தற்செயலாக தமிழ்ப் பிராமி ஆய்வாளர்களின் கவனத்துக்கு வந்தது. 2012ஆம் ஆண்டு செப்டம்பரில் "இந்தியப் பெருங்கடல் வணிகமும் கேரளாவின் பட்டணம் என்கிற துறைமுகத்தில் தொழில்நுட்பத் தொல்லியலும்" என்னும் பொருளில் கேரளாவில் ஒரு பன்னாட்டுச் செயலரங்கு ஒன்று இடம்பெற்றது. இதில் பல்வேறு இந்தியப் பெருங்கடல் நாடுகளைச் சேர்ந்த மட்பாண்டங்கள் காட்சிக்கு வைக்கப்பட்டிருந்தன. 

இக்கண்காட்சியில் ஓமானில் அகழ்வாய்வுகளை மேற்கொண்ட குழுவின் ஒரு உறுப்பினரான அலெக்சியா பவன் என்பவர் காட்சிக்கு வைத்திருந்த மட்பாண்டப் பொருட்களில் இதுவும் அடங்கியிருந்தது. 

இக்கண்காட்சியிலேயே தமிழகத் தொல்லியலாளர்களான க. இராஜன், டி. தயாளன், வி. செல்வகுமார் ஆகியோரின் கவனத்துக்கு இது வந்தது.

## வாசிப்பு
இந்தப் பொறிப்பின் முற்பகுதி காணப்படவில்லை. 

மட்பாண்டத்துண்டின் பிற்பகுதியில் ஆறு எழுத்துக்கள் மட்டுமே  காணப்படுகின்றன. 

இவ்வெழுத்துக்களை "...ணந்தைகீரன்" என வாசித்துள்ளனர். 

இதில் உள்ள  *அந்தை* என்னும் பகுதி ஒரு மரியாதைச் சொல். இது *அந்தை அசுதன்*, *கொற்றந்தை* போன்ற பழைய கல்வெட்டுக்களில் காணும் பெயர்களில் இருப்பதைக் காணலாம். 

கீரன் என்பது தமிழ்ப் பெயர். எனவே இப்பொறிப்பு "மதிப்புக்கு உரிய முக்கியமான வணிகர்" ஒருவரின் பெயராக இருக்கலாம் என முனைவர் இராஜன் கருதுகிறார்.

தொல்லியலாளர் நடன காசிநாதன் இப்பொறிப்பை "(க)ண்ணந்தைகீரன்" என்று வாசிக்கலாம்போல் தெரிவதாகக் குறிப்பிட்டு இது "கண்ணந்தை மகன் கீரன்" என்பவனைக் குறிக்கக்கூடும் எனக் கருதுகிறார்.

## மேற்கோள்கள்

பகுப்பு:தமிழ்ப் பிராமி
புரோபாடையீன்

**புரோபாடையீன்** *(Propadiene)* என்பது H2C=C=CH2 என்ற மூலக்கூற்று வாய்ப்பாடு கொண்ட ஒரு எளிய அலீன் வகை கரிமச் சேர்மமாகும். இச்சேர்மத்தில் இரண்டு இரட்டைப் பிணைப்புகள் ஒரேகார்பன் அணுவுடன் இணைந்திருக்கின்றன. மெ.அ.பு.பு.வாயுவின் ஒரு பகுதிப்பொருளாக புரோபாடையீன் இருக்கிறது. மெத்திலசிட்டிலீன்-புரோபாடையீன்புரோபேன் என்பதன் சுருக்கம் மெ.அ.பு.பு வாயு எனப்படுகிறது. இவ்வாயு சிறப்புநிலை உருக்கிப் பிணைத்தலில் பயன்படுத்தப்படுகிறது.

## தயாரிப்பு மற்றும் சமநிலை

அல்லீன், மெத்திலசிட்டிலீனுடன் சமநிலை கொண்டுள்ளது. சிலசமயங்களில் இக்கலவை மெ.அ.பு.டை வாயு (மெத்திலசிட்டிலீன் – புரோபா டையீன்) என்றும் அழைக்கப்படுகிறது.

:H3CC&equiv;CH    H2C=C=CH2

இதற்கான சமநிலை மாறிலியின் மதிப்பு Keq = 0.22  270 பாகை  ஸெல்சியசில் அல்லது  5 பாகை செலிசியசு வெப்பநிலையில் 0.1 என்பதாக உள்ளது.

வேதித் தொழிற்சாலைகளில் முக்கியமான ஊட்டு மூலப்பொருளாக விளங்கும் புரோபாடையீன் வாயு, புரோப்பேனை புரொப்பீனாகப் பிளக்கும் வினையில் பக்க விளைப்பொருளாகவே தோன்றுகிறது. புரொப்பீனின் வினையூக்க பல்லுறுப்பியாக்கல் வினையிலும் மெத்திலசிட்டிலீன் – புரோபா டையீன் வாயு இடையூறு செய்கிறது

## மேற்கோள்கள்

.

பகுப்பு:அலீன்கள்
பகுப்பு:எரி வாயு
எடக்கல் தமிழ் பிராமிக் கல்வெட்டு

2012 ஆம் ஆண்டில் கண்டுபிடிக்கப்பட்ட **எடக்கல் தமிழ் பிராமிக் கல்வெட்டு** இந்தியாவின் கேரள மாநிலத்தில் உள்ள எடக்கல் குகையில் கண்டுபிடிக்கப்பட்ட ஐந்தாவது தமிழ் பிராமிக் கல்வெட்டு ஆகும். கோழிக்கோடு பல்கலைக்கழகத்தின் ஓய்வுபெற்ற கல்வெட்டியல் பேராசிரியர் எம். ஆர். இராகவ வாரியார் இக்கல்வெட்டைக் கண்டுபிடித்தார். தொல்லெழுத்தியல் அடிப்படையில், இக்கல்வெட்டின் காலம் கி.பி நான்காம் நூற்றாண்டு என மதிப்பிடப்பட்டுள்ளது.

## கல்வெட்டின் வாசிப்பு
இங்குள்ள மற்றக் கல்வெட்டுகளைப் போலன்றி, இந்த நான்கெழுத்துப் பொறிப்பு குகைச் சுவரில் காணப்படும் மனித உருவொன்றுக்கான ஒரு குறிப்புப்போல இணைக்கப்பட்டுள்ளது. இந்த உருவம் பெரிய ஆண்குறியுடன் வரையப்பட்டுள்ளது. இது வளமையைக் குறிப்பதாகவும், அதனால் உருவம் பிரம்மாவைக் குறிப்பதாக இருக்கலாம் என்பதும் வாரியாரின் விளக்கம். அவர் இக்கல்வெட்டை "ஸ்ரீ வழுமி" என்று வாசித்து, அது பிரம்மாவைக் குறிக்கும் சமசுக்கிருதச் சொல்லின் தமிழ்ப்படுத்தலாக இருக்கக்கூடும் எனக் கருதுகிறார்.

தொடக்கத்தில் இதை ஆய்வு செய்த ஐராவதம் மகாதேவன், முதல் எழுத்துத் தெளிவாக இல்லாததால் அதை விடுத்துப் பிற்பகுதியை "பழம" (பழமை) என்று வாசித்தார். பின்னர், கணினி மூலம் தெளிவாக்கம் செய்து, "இது பழமை" எனப் பொருள்படும் "இ பழம" என்னும் மலையாளச் சொல்லே இது என்றும் அறிவித்தார். 

தொல்லியலாளர், நடன காசிநாதன், இதை "ஓ பழமி" என்று தமிழாக வாசித்து, இது மிகப் பழங்காலத்து மனிதனையோ அல்லது இறைவனையோ "ஓ" என் அ விழித்து வேண்டுவதாக இருக்கலாம் என்கிறார். அத்துடன் இது, கி.பி 5-6 ஆம் நூற்றைச் சேர்ந்ததாக இருக்கலாம் என்றும் கருதுகிறார்.

## அரசியல்
கேரள அரசும், மலையாளத்தை செம்மொழியாக ஏற்றுக்கொள்ளச் செய்வதற்காக அரசால் நியமிக்கப்பட்ட வல்லுனர் குழுவின் இணைப்பாளர் முனைவர் நடுவட்டம் கோபாலகிருஷ்ணனும், ஐராவதம் மகாதேவனின் வாசிப்புக்கு முக்கியத்துவம் கொடுத்தனர். ஆனாலும், இது குறித்துப் பல கேரள மொழியியலாளர்கள் திருப்தி கொள்ளவில்லை. இது பற்றிக் கருத்துத் தெரிவித்த வாரியார், இது மிகவும் ஆபத்தான போக்கு என்றும், அந்த இரண்டு சொற்களுக்குள் அளவுக்கு அதிகமாக வாசிக்க முயல்கிறார்கள் என்றும் குறைப்பட்ட அவர், அரசாங்கம் தான் அமைத்த குழுவுக்கு வெளியே கலந்துரையாடலைத் தவிர்க்கிறது என்றும், பொறுமை இல்லாமல், அறிவியலுக்கு ஒவ்வாத அணுகுமுறைகளைக் கடைப்பிடிக்கிறது என்றும் குற்றஞ்சாட்டினார்.

## மேற்கோள்கள்

## இவற்றையும் பார்க்கவும்
* எடக்கல் தமிழ் பிராமிக் கல்வெட்டுகள்
* மாங்குளம் கல்வெட்டு
* புகழூர்க் கல்வெட்டு
* ஜம்பைக் கல்வெட்டு

பகுப்பு:தமிழ் பிராமிக் கல்வெட்டுகள்
உமர்சாடி

உமர்சாடி என்ற பெயரில் உள்ள கட்டுரைகள்:

*உமர்சாடி, வல்சாடு வட்டம் (வல்சாடு மாவட்டம்)
*உமர்சாடி, பார்டி வட்டம் (வல்சாடு மாவட்டம்)
*உமர்சாடி, மாண்டவி வட்டம் (சூரத் மாவட்டம்)
ஓஜார், வல்சாடு வட்டம்

**ஓஜார்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இதன் வடமேற்கில் நவேரா, ரோண்வேல், போத்லாய் ஆகிய ஊர்களும், வடக்கில் வலண்டி என்ற ஊரும், வடகிழக்கில் வங்கல் என்ற ஊரும், மேற்கில் நவேரா என்ற ஊரும், கிழக்கில் ஃபலத்ரா என்ற ஊரும், தென்மேற்கிலும் தெற்கிலும் கச்சிகாம் என்ற ஊரும், தென்கிழக்கில் ஃபலத்ரா என்ற ஊரும் உள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரில் இருந்து பிற ஊர்களுக்கு மாவட்ட சாலை வழியாகச் செல்லலாம்.

## சான்றுகள்

பகுப்பு:வல்சாடு மாவட்டம்
கல்வாடா, வல்சாடு வட்டம்

::இதே பெயரில் உள்ள பிற ஊர்களைப் பற்றி அறிய, கல்வாடா என்ற பக்கத்தைப் பார்க்கவும்.

**கல்வாடா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இந்த ஊருக்கு அருகில் ஆறு ஓடுகிறது. வடமேற்கில் கோச்வாடா என்ற ஊரும், வடக்கில் சேக்வா என்ற ஊரும், வடகிழக்கிலும், கிழக்கிலும், தென்கிழக்கிலும் பீட்டா என்ற ஊரும், மேற்கில் ஓவாடா என்ற ஊரும், தெற்கிலும், தென்கிழக்கிலும், தென்மேற்கிலும், டக்கர்வாடா என்ற ஊரும் அமைந்துள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரில் இருந்து மாவட்ட சாலை வழியாக பிற ஊர்களை அடையலாம்.

## சான்றுகள்

பகுப்பு:வல்சாடு மாவட்டம்
அறிவுப் பேரொளி புத்தர் பெருமான்: வரலாற்று நாடகம் (நூல்)

**அறிவுப் பேரொளி புத்தர் பெருமான் : வரலாற்று நாடகம்** பட்டுக்கோட்டை குமாரவேல் எழுதிய, புத்தரின் வரலாற்றைக் கூறுகின்ற, நாடக நூலாகும்.  

## அமைப்பு
104 காட்சிகளில் புத்தரின் பிறப்பு முதல் பரிநிர்வாணம் வரையிலான நிகழ்வுகள் நாடகப்பாங்கினில் தரப்பட்டுள்ளது. ஒவ்வொரு காட்சியின் ஆரம்பத்திலும் நிகழ்விடம், நாடகப்பாத்திரங்கள், சம்பவம் என்ற நிலையில் அமைக்கப்பட்டுள்ளது. நாடகத்தின் பாத்திரங்கள் பட்டியலாகத் தரப்பட்டுள்ளது. 

## மேற்கோள்கள்


## உசாத்துணை
'அறிவுப்பேரொளி புத்தர் பெருமான் : வரலாற்று நாடகம்', நூல், (1997; சிந்துமலர் வெளியீடு, 57, டி.வி.எஸ்.கோவில் தெரு, மயிலாப்பூர், சென்னை)

பகுப்பு:1997 தமிழ் நூல்கள்
பகுப்பு:நாடக நூல்கள்
ஜேம்ஸ் இரத்தினம்

**ஜேம்ஸ் தேவதாசன் இரத்தினம்** (*James Thevathasan Rutnam*, 13 சூன் 1905 - 4 நவம்பர் 1988) இலங்கை வரலாற்றாளரும், எழுத்தாளரும், அரசியல்வாதியும் ஆவார். ஈவ்லின் ரத்தினம் பண்பாடுகளிடை ஆய்வுகளுக்கான நிறுவனத்தை ஆரம்பித்தவர்.

## வாழ்க்கைச் சுருக்கம்
யாழ்ப்பாண மாவட்டம், மானிப்பாயைச் சேர்ந்த ஜேம்ஸ் இரத்தினம் இணுவிலில் பிறந்தவர். தந்தை பண்டத்தரிப்பைச் சேர்ந்தவர், தாயார் (டுவைட்) மானிப்பாயைச் சேர்ந்தவர். ஆரம்பக் கல்வியை மானிப்பாய் இந்துக் கல்லூரியிலும், பின்னர் கொழும்பு புனித யோசேப்பு கல்லூரி, புனித தோமையர் கல்லூரிகளில் கல்வி கற்றார். 1924 ஆம் ஆண்டில் இலங்கைப் பல்கலைக்கழகக் கல்லூரியில் சேர்ந்தார். சில காலம் அங்கு கல்வி பயின்ற பின்னர் கொழும்பு சட்டக் கல்லூரியில் சேர்ந்தார். ஆனால், ஓர் ஆண்டிலேயே இடதுசாரி அரசியல் ஆர்வத்தினால் படிப்பை முடிக்காமல் வெளியேறினார்.

பின்னர் பதுளை ஊவா கல்லூரியிலும், பின்னர் கொழும்பு உவெசுலி கல்லூரியிலும் ஆசிரியராகப் பணியாற்றிய பின்னர் மூன்று ஆன்டுகள் நுவரெலியா சென்று அங்குள்ள புனித சேவியர் கல்லூரியின் அதிபராகப் பணியாற்றினார். அங்கு ஏ. ஈ. குணசிங்க போன்றவர்களுடன் இணைந்து தொழிற்சங்க நடவடிக்கைகளில் இறங்கினார். தேசிய உணர்வை வளர்த்தெடுப்பதற்கும், அரசியல் போராட்டத்தௌ வலுப்படுத்தவும் என முற்போக்கு தேசியவாதிகள் கட்சி (Progressive Nationalist Party) என்ற அமைப்பை எஸ். டபிள்யூ. ஆர். டி. பண்டாரநாயக்காவுடன் இணைந்து ஆரம்பித்தார். பண்டாரநாயக்கா இதன் தலைவராக இருந்தார். ஆனாலும் இப்போராட்டம் தோல்வியடையவே, அவர்கள் இருவரும் இலங்கை தேசியக் காங்கிரசில் இணைந்தார்கள்.

இலங்கை சட்டமன்ற, நாடாளுமன்றத் தேர்தல்களில் நுவரெலியா தேர்தல் தொகுதியில் ஐந்து தடவைகள் போட்டியிட்டுத் தோல்வியடைந்தார். 1960 மார்ச் தேர்தலில் கொழும்பு தெற்குத் தொகுதியில் போட்டியிட்டுத் தோற்றார்.

## ஈவ்லின் இரத்தினம் ஆய்வு நிறுவனம்

## மேற்கோள்கள்

## வெளி இணைப்புகள்
* Alimankada –Behind the scenes 
* First Lankan immigrant to USA dies 
* A BIOGRAPHICAL INTRODUCTION by James T. Rutnam 
* Dr. James T. Rutnam - A true scholar By Prof. K. Indrapala 
* The Leading Characters in the Political Turmoil of Sinhalese-Muslim Riots of 1915 by Sachi Sri Kantha
* Rajah Rutnam — Sri Lanka’s first immigrant to US 
* Dr. James T. Rutnam - a scholar and writer 
* A Century of Tamil Poetry in Sri Lanka
* WHO WAS JAMES T RUTNAM? 
* In Memory of James Rutnam 
* MEETING THIRU ARUMUGAM IN TORONTO
* "The House of Nilaperumal"  by James T.Rutnam

பகுப்பு:1905 பிறப்புகள்
பகுப்பு:1988 இறப்புகள்
பகுப்பு:இலங்கை கிறித்தவர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை வரலாற்றாளர்கள்
பகுப்பு:இணுவில் நபர்கள்
காவேரி காட்டுயிர் புகலிடம்

**காவேரி காட்டுயிர் புகலிடம்** (*Cauvery Wildlife Sanctuary*), கருநாடக மாநிலத்தின் மண்டியா, சாமராசநகர், இராமநகரம் மாவட்டங்களில் அமைந்துள்ள ஒரு பாதுகாக்கப்பட்ட பகுதியாகும். இப்புகலிடத்தின் ஊடாக காவிரி ஆறு பாய்கிறது.  இதன் கிழக்கே தமிழ்நாடு மாநிலத்தில் உள்ள தருமபுரி வனக்கோட்டம் அமைந்துள்ளது. இங்கு உலர் இலையுதிர் காடுகளும், தெற்கு வெப்பமண்டல உலர் முட்செடிகளும், ஆற்றுப்படுகைக் காடுகளும் காணப்படுகின்றன.

## காலநிலை
இது அரை உலர் காலநிலையைக் கொண்டுள்ள ஒப்ரு பிரடேசமாகும். இது குறைந்தபட்சம் 25 பாகை செல்சியஸ் வெப்பநிலையக் கொண்டுள்ள பிரதேசமாகும். 
## காட்சியகம்

படிமம்:GrizzledSquirell-cauvery_wls.jpg|காவிரி காட்டுயிர் புகலிடத்தில் உள்ள நரைத்த அணில்
படிமம்:Cauvery_wls_top_view.JPG|புகலிடத்தின் ஊடாகப் பாயும் காவிரி ஆறு
படிமம்:Cauvery_Wildlife_Sanctuary_9.JPG|புகலிடத்தின் நிலப்பரப்பு


## மேற்கோள்கள்

பகுப்பு:கருநாடக மாநிலத்தில் உள்ள காட்டுயிர் புகலிடங்கள்
ஓஜார்

ஓஜார் என்ற பெயரில் உள்ள ஊர்கள்:
* ஓஜார், வல்சாடு வட்டம் (வல்சாடு மாவட்டம், குஜராத்)
* ஓஜார், கப்ராடா வட்டம் (வல்சாடு மாவட்டம், குஜராத்)

* ஓஜார், ராஜ்பூர் வட்டம் (பர்வனி மாவட்டம், மத்தியப் பிரதேசம்)

* ஓஜார், சாலிஸ்காவுன் வட்டம் (ஜள்காவ் மாவட்டம், மகாராஷ்டிரா)
* ஓஜார், பச்சோரா வட்டம் (ஜள்காவ் மாவட்டம், மகாராஷ்டிரா)
* ஓஜார், கல்வான் வட்டம் (நாசிக் மாவட்டம், மகாராஷ்டிரா)
* ஓஜார், நிபாடு வட்டம் (நாசிக் மாவட்டம், மகாராஷ்டிரா)
* ஓஜார், ஜவகர் வட்டம் (டாணே மாவட்டம், மகாராஷ்டிரா)
* ஓஜார், ஜுன்னர் வட்டம் (புனே மாவட்டம், மகாராஷ்டிரா)
* ஓஜார், ராஜாபூர் வட்டம் (ரத்னகிரி மாவட்டம், மகாராஷ்டிரா)
* ஓஜார், மால்வண் வட்டம் (சிந்துதுர்க் மாவட்டம், மகாராஷ்டிரா)
எட்வர்டு செயித்

**எட்வர்டு வேடி செயித்** (Edward Wadie Said நவம்பர் 1, 1935—செப்டம்பர் 24, 2003) என்பவர் பாலஸ்தீனியப் போராளி, பத்திரிகையாளர், சிந்தனையாளர்,  பேராசிரியர் எனப் பல பரிமாணங்களைக் கொண்டவர்.

## பிறப்பும் படிப்பும்

1 நவம்பர் 1935 அன்று எருசலேமில் ஒரு கிறித்தவக் குடும்பத்தில் பிறந்த எட்வர்ட் செயித்தின் இளமைக் காலம் செருசலத்திலும் எகிப்திலும் கழிந்தது. இலக்கியத்தில் இளங்கலை பட்டத்தை பிரின்ஸ்டன் பல்கலைக் கழகத்திலும் முதுகலைப் பட்டம் பின்னர் ஆய்வுப் பட்டம் ஆகியவற்றை ஆர்வர்டு பல்கலைக்கழகத்திலும் பெற்றார்.  இவருக்கு ஆங்கிலம், அரபி, பிரஞ்சு ஆகிய மொழிகளில் புலமை உண்டு. ஆங்கிலம் மற்றும் ஒப்பியல் இலக்கியப் பேராசிரியராக  கொலம்பியா பல்கலைக்கழகத்தில் பணி செய்தார்.

## பணிகள்

ஓரியண்டலிசம் என்னும் பெயரில் ஒரு நூலை எழுதினார். அந் நூல் பெரும் விவாதத்திற்கு உள்ளானது. பாலஸ்தீனப் பிரச்சினை பற்றியும் காலனிய வல்லாண்மைப் பற்றியும் அதில் எழுதியிருந்தார் செயித். பாலஸ்தீனிய மக்களின் தன்னாட்சி உரிமைக்காகப் போராடி வந்த செயித் பாலஸ்தீனிய தேசியக் கவுன்சிலில் பல ஆண்டுகள் ஈடுபாட்டுடன் செயலாற்றினார். 1993இல் ஓசுலோ ஒப்பந்தத்தை எதிர்த்து யாசர் அரபாத் உடன் தாம் கொண்டிருந்த உறவை துண்டித்துக் கொண்டு பாலஸ்தீனியத் தேசியக் கவுன்சிலிருந்து விலகினார். ஏகாதிபத்திய எதிர்ப்பு, பெண்களின் உரிமைகள், கறுப்பின மக்களின் போராட்டங்கள் தொடர்பாகவும் கட்டுரைகள் எழுதினார்.

## இசை ஆர்வம்

இசையமைப்பாளர் தானியல் பேரன்போம் என்பவருடன் இணைந்து 1990 ஆம் ஆண்டில் " வெஸ்ட் --ஈஸ்ட் திவான் ஆர்செஸ்ட்ரா" என்னும் அமைப்பை நிறுவினார். அரபு நாடுகள் இசுரேல் போன்ற நாடுகளிலிருந்து திறமையான இளம் இசைக் கலைஞர்களை ஆண்டுதோறும் அழைத்து நிகழ்ச்சிகளை நடத்தச் செய்தார். இத்தகைய செயல்கள் மூலம் அந்நாடுகளின் மக்களிடையே நல்லுறவை மேம்படுத்த முயன்றார்.  பியானோ வாசிப்பதில் வல்லவர். இசை தொடர்பாக 4 நூல்கள் எழுதினார். பதினோரு ஆண்டுகள் குருதிப் புற்று நோயினால் தாக்கப்பட்டு நியூயார்க்கு நகரில் காலமானார்.

## விருதுகள்

இவருடைய சேவையையும் பங்களிப்பையும் பாராட்டி பல பல்கலைக் கழகங்கள் மதிப்புறு விருதுகள் இவருக்கு வழங்கின. 1999இல் 'அவுட் ஆப் பிளேஸ்' என்னும் நூலுக்காக நியூயார்க்கர் பரிசு கிடைத்தது.

## எழுதிய முக்கிய நூல்கள்
#Joseph Conrad and the Fiction of Autobiography (1966)
#Beginnings (1975)
#Orientalism (1978)
#The Question of Palestine (1979)
#Literature and Society (1980)
#Covering Islam (1981)
#After the Sky (1986)
#Culture and Imperialism (1993)
#The Politics Disposession (1994)
#Representation of Intellectuals (1994)
#Out of Place: A Memoir (199l9)
#Reflections on Exile (2000)
#Power, Politics and Culture-Interviews (2001)

## மேற்கோள்

http://www.theguardian.com/news/2003/sep/26/guardianobituaries.highereducation

http://www.thehindu.com/thehindu/2003/09/27/stories/2003092701981000.htm

பகுப்பு:சமூகவியலாளர்கள்
பகுப்பு:1935 பிறப்புகள்
பகுப்பு:2003 இறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
நாலு போலீசும் நல்லா இருந்த ஊரும்

thumbnail|300px|நாலு போலீசும் நல்லா இருந்த ஊரும் சுவரொட்டி

***நாலு போலீசும் நல்லா இருந்த ஊரும்*** 2015-ஆம் ஆண்டு வெளியான தமிழ் நகைச்சுவைத் திரைப்படமாகும்.  அருள்நிதி, ரம்யா நம்பீசன் ஆகியோர் முக்கிய கதாப்பாத்திரத்தில் நடித்த இத்திரைப்படத்தை சிறீக்கிருட்டினா இயக்கியுள்ளார். இத்திரைப்படம், நல்ல கதையையும், திரைக்கதையையும் கொண்டுள்ளதாக விமர்சிக்கப்பட்டது. 

## நடிப்பு
* அருள்நிதி
* ரம்யா நம்பீசன்
* சிங்கம்புலி
* திருமுருகன்

## தயாரிப்பு
நடுவுல கொஞ்சம் பக்கத்த காணோம், இதற்குத்தானே ஆசைப்பட்டாய் பாலகுமாரா ஆகிய வெற்றிப்படங்களை வழங்கிய நிறுவனங்களான ஜெ. கே. எஸ். பிலிம் கார்ப்பரேசன் நிறுவனமும் லியோ விசன்சு நிறுவனமும் இணைந்து இத்திரைப்படத்தை தயாரித்துள்ளன. 

## தொலைக்காட்சி உரிமம்
இத்திரைப்படத்தின் தொலைக்காட்சி உரிமத்தை விஜய் தொலைக்காட்சி வாங்கியுள்ளது. 

## வரவேற்பு
இப்படம் திரைப்படத் திறனாய்வாளர்களிடையே பெரிய வரவேற்பைப் பெறவில்லை. தி இந்துவில் வெளியான திறனாய்வு "இயக்குநர் காட்சிகளை வலு வாகவும் நம்பகத்தன்மையோடும் அமைக்கத் தவறிவிட்டது தான் பெரும் கோளாறு. எனினும் காட்சிகளில் இருக்கும் கலகலப்பு படத்தை ஓரளவு காப்பாற்றுகிறது" என்கிறது.  ".... இடைவேளைக்கு முந்திய பகுதி மாதிரி வித்தியாசமாகவும், விறுவிறுப்பாகவும் பின்பாதியும் இல்லாதது குறை. ஆனாலும் நாலு பொலீசும் நல்லா இருந்த ஊரும் திரைப்படம் கலர்புல், காமெடி, கமர்ஷியல் படமாகும்" என்பது தினமலரின் திறனாய்வுக் கணிப்பு. தனித்துவமான கருப்பொருளைக் கொண்ட இப்படத்தை இன்னும் சிறப்பாக ஆக்கியிருக்கலாம் எனக் கருதும் "பில்மிபீட்" இணையத்தளத்தின் திறனாய்வின்படி இப்படத்திற்கு 2.5/5 குறியீடு கிடைத்தது.

## குறிப்புகளும் மேற்கோள்களும்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:அருள்நிதி நடித்த திரைப்படங்கள்
சகலகலா வல்லவன் (2015 திரைப்படம்)

**சகலகலா வல்லவன்,** சுராஜ் இயக்கத்தில் 2015-ம் ஆண்டு வெளியான தமிழ் அதிரடி-நகைச்சுவைத் திரைப்படமாகும். ஜெயம் ரவி, திரிசா, அஞ்சலி ஆகியோர் முக்கியவேடத்தில் நடிக்க தமன்  இசையமைத்திருந்தார்.

## நடிப்பு
* ஜெயம் ரவி
* பிரபு 
* திரிசா 
* அஞ்சலி 
* ரேகா 
* சூரி 
* விவேக்

## வெளியீடு
இத்திரைப்படம் 2015-ம் ஆண்டு சூலை 20-ம் நாள் வெளியானது.

## வரவேற்பு
இத்திரைப்படம் அதிகப்படியான எதிர்மறை விமர்சனத்திற்கு உள்ளானது. இது ஒரு பழைய கதையுள்ள மட்டமான திரைப்படமாக கருதப்படுகிறது. 

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
வாசுவும் சரவணனும் ஒண்ணா படிச்சவங்க

**வாசுவும் சரவணனும் ஒண்ணா படிச்சவங்க**வி.எஸ்.ஓ.பி என்பது 2015 ஆம் ஆண்டு வெளியான இந்திய தமிழ் மொழி காதல் நகைச்சுவைத் திரைப்படமாகும். இதில் ஆர்யா மற்றும் தமன்னா பாட்டியா ஆகியோர் முக்கிய வேடங்களில் நடித்துள்ளனர், சந்தானம் மற்றும் முக்தா ஆகியோர் துணை வேடங்களில் நடித்துள்ளனர். பிரசாத் வி பொட்லூரியின் பிவிபி சினிமாவுடன் இணைந்து ஆர்யா தனது ஸ்டுடியோவான தி ஷோ பீப்பிள் மூலம் படத்தைத் தயாரித்தார். டி.இமான் இசையமைத்திருந்தார். நீரவ் ஷா மற்றும் விவேக் ஹர்ஷன் ஆகியோர் முறையே ஒளிப்பதிவு மற்றும் படத்தொகுப்பைக் கையாண்டனர். இந்த படம் நவம்பர் 2014 இல் தயாரிப்பைத் தொடங்கியது மற்றும் 14 ஆகஸ்ட் 2015 அன்று கலவையான விமர்சனங்களைப் பெற்றது.

இத்திரைப்படம் ஆகத்து 14, 2015-ல் வெளியானது; இதனுடைய முன்னோட்டம் சூலை 29 அன்று வெளியானது.

## குறிப்புகளும் மேற்கோள்களும்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
வெள்ளி ஆக்சலேட்டு

**வெள்ளி ஆக்சலேட்டு** *(Silver oxalate)* என்பது Ag2C2O4 என்ற மூலக்கூற்று வாய்ப்பாடு கொண்ட வேதிச் சேர்மமாகும். பொதுவாக இச்சேர்மம் பாறையியலில் பயன்படுத்தப்படுகிறது. புவியியல் சூழலில் இச்சேர்மம் எளிதாக வெள்ளியாகவும் கார்பன் டையாக்சைடாகவும் சிதைவடைகிறது. ஆகவே பாறையியலில் கார்பன் டையாக்சைடு சேர்க்கப்பட வேண்டிய சோதனைகளில் இதைப் பயன்படுத்துகின்றனர் . வெள்ளி மீநுண் துகள்கள் தயாரிப்பில் இது முன்னோடியாகத் திகழ்கிறது.140 பாகை செல்சியசு வெப்பநிலையில் அதிர்வு அல்லது உராய்வுக்கு உள்ளாகும்போது இது வெடிபொருளாக மாறுகிறது
.

## தயாரிப்பு

வெள்ளி நைட்ரேட்டு மற்றும் ஆக்சாலிக் அமிலம் இரண்டிற்குமான வினையில் வெள்ளி ஆக்சலேட்டு உருவாகிறது.

## மேற்கோள்கள்

## இவற்றையும் காண்க

* இருவாக்சேன் நாற்கீட்டோன்

## வெளி இணைப்புகள்
* Synthesizing Silver Oxalate
* Chemical Entity Data Page
* http://wikisenior.com/silver-oxalate/ 

பகுப்பு:வெள்ளி சேர்மங்கள்
பகுப்பு:ஆக்சலேட்டுகள்
வெள்ளி செலீனைட்டு

**வெள்ளி செலீனைட்டு** *(Silver selenite)* என்பது Ag2SeO3 என்ற மூலக்கூற்று வாய்ப்பாடு கொண்ட வேதிச் சேர்மமாகும். 
## தயாரிப்பு
செப்பு பிரித்தெடுத்தலின் போது நேர்முனை ஒட்டாக வெளிப்படும் வெள்ளி செலீனைட்டை ஆக்சிசனில் வறுக்கும்போது வெள்ளி செலீனைடு உருவாகிறது.

## மேற்கோள்கள்

## வெளி இணைப்புகள்
* External MSDS 

பகுப்பு:செலீனியம் சேர்மங்கள்
பகுப்பு:வெள்ளி சேர்மங்கள்
தங்குதன்(V) குளோரைடு

**தங்குதன்(V) குளோரைடு** *(Tungsten(V) chloride)* என்பது  W2Cl10  என்ற மூலக்கூற்று வாய்ப்பாடு கொண்ட வேதிச் சேர்மமாகும். இச்சேர்மம் வெகுவாக அறியப்பட்ட மாலிப்டினம் ஐங்குளோரைடுடன் பலவகைகளிலும் ஒத்திருக்கிறது.

## தயாரிப்பு

தங்குதன் அறுகுளோரைடை ஒடுக்கவினைக்கு உட்படுத்தினால் தங்குதன்(V) குளோரைடைத் தயாரிக்கலாம். நாற்குளோரோயெத்திலீன் இவ்வினையில் ஆக்சிசன் ஒடுக்கியாகச் செயல்படுகிறது:
:2 WCl6  +  C2Cl4   →   W2Cl10  +  C2Cl6.

நீலப் பச்சை திண்மப் பொருளான தங்குதன்(V) குளோரைடு வெற்றிடத்தில் எளிதாக ஆவியாகிறது. மேலும் இச்சேர்மம் முனைவற்ற கரைப்பான்களில் சிறிதளவு கரைகிறது. ஒரு ஆக்சிசன் வழங்கியாக இருப்பதால் இது லூயி காரத்துடன் அதிக வினைத்திறன் கொண்டதாக உள்ளது.
 
தங்குதன்(V) குளோரைடு இரு படி நிலைகளில் காணப்படுகிறது. ஒரு சோடி எண்முகவடிவ தங்குதன்(V) உலோக மையங்கள் இரண்டு குளோரின் ஈனிகளுடன் பாலம் அமைந்து இணைந்துள்ள அமைப்பில் அவை காணப்படுகின்றன.

## மேற்கோள்கள்

 

பகுப்பு:குளோரைடுகள்
பகுப்பு:தங்குதன்(V) சேர்மங்கள்
பகுப்பு:உலோக ஆலைடுகள்
பகுப்பு:தங்குதன் ஆலைடுகள்
லலிதா குமாரமங்கலம்

**லலிதா குமாரமங்கலம்** (Lalitha Kumaramangalam)  (பிறப்பு: 1957/58),  அரசியல் பின்புலம் கொண்ட குடும்பத்தில் பிறந்த இவர்,  இந்திய தேசிய மகளிர் ஆணையத்தின் தலைவர் ஆவார். பாரதிய ஜனதா கட்சியின் முன்னாள் தேசியச் செயலாளராக இருந்தவர்.

## குடும்பம்
லலிதா குமாரமங்கலம் மறைந்த பொதுவுடமைக் கட்சியின் தலைவரும், தொழிற்சங்கத் தலைவருமான மோகன் குமாரமங்கலத்தின் மகள் ஆவார். இவரின் தாயார் மேற்கு வங்காளத்தை சேர்ந்த கல்யாணி முகர்ஜி ஆவார். இவரது சகோதரர் ரங்கராஜன் குமாரமங்கலம். இவரின் தந்தை வழி தாத்தா பி. சுப்பராயன் முன்னாள் சென்னை மாகாணத்தின் முதலமைச்சராக இருந்தவர். இந்திய இராணுவத்தின் தரைப்படைத் தலைமைத் தளபதியாக இருந்த  பி. பி. குமாரமங்கலம் இவரது பெரியப்பா ஆவார்.
## கல்வி & அரசியல்
லலிதா குமாரமங்கலம் புதுதில்லி செயிண்ட் ஸ்டீபன்ஸ் கல்லூரியில் இளநிலை பொருளாதர பட்டமும், சென்னைப் பல்கலைகழகத்தில் வணிக நிர்வாகவியலில் முதுநிலைப் பட்டமும் பெற்றவர். தன் சகோதரர் ரங்கராஜன் குமாரமங்கலத்தின் மறைவுக்குப்பின் 2004 மற்றும் 2009ஆம் ஆண்டுகளில் நாடாளுமன்ற மக்களவைக்கு போட்டியிட்டு தோல்வியடைந்தவர். **பிரகிருதி**  என்ற அறக்கட்டளையை நடத்தி வருபவர். 17 செப்டம்பர் 2014இல் இந்திய தேசிய மகளிர் ஆணையத்தின் தலைவராக நியமிக்கப்பட்டவர்.

## இதனையும் காண்க
* பி. சுப்பராயன்
* பி. பி. குமாரமங்கலம்
* மோகன் குமாரமங்கலம்
* ரங்கராஜன் குமாரமங்கலம்

## மேற்கோள்கள்

பகுப்பு:இந்திய அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1958 பிறப்புகள்
பகுப்பு:குமாரமங்கலம் குடும்பம்
கல்வாடா

கல்வாடா என்ற பெயரில் உள்ள கட்டுரைகள்:

*கல்வாடா, வல்சாடு வட்டம் (குஜராத்)
*கல்வாடா, அஞ்சன்காவுன் சுர்ஜி வட்டம் (அமராவதி மாவட்டம், மகாராஷ்டிரா)
*கல்வாடா, தாஹேகாவுன் வட்டம் (ஆதிலாபாது மாவட்டம்)
பீட்டர் பாண்டியன்

**பீட்டர் பாண்டியன்** என்று மக்களால் அழைக்கப்பட்ட **ரௌஸ் பீட்டர்** (Rous Peter) (ஆகஸ்ட் 24, 1785 - ஆகஸ்ட் 6, 1828) என்பார் மதுரை மாவட்ட ஆட்சியர் உள்ளிட்ட பதவிகளை வகித்த கிழக்கிந்திய கம்பெனி அலுவலர் ஆவார்.

## பெயர்க்காரணமும், மக்கள் செல்வாக்கும்
காலனிய ஆட்சியாளரான ரௌஸ் பீட்டர் எல்லா மதத்தினரையும் சமமாக மதித்து நடத்தியதாகவும் அதன்பொருட்டு அவரை மக்கள் பாண்டிய ஆட்சியாளர்களின் வழித்தோன்றலாகவே வரித்து பீட்டர் பாண்டியன் என்று அழைத்ததாகவும் கருதப்படுகிறது. கன்னிவாடி, பெரியகுளம், போடி நாயக்கனூர் பகுதிகளில் காட்டு யானைகள் மக்களைத் தொந்தரவு செய்தபோது தாமே அவற்றை வேட்டையாடி மக்களால் பாராட்டப் பெற்றிருக்கிறார். ஏழை எளியவர்களுக்கு நிறைய உதவிகள் செய்துள்ளார். மீனாட்சியம்மன் கோயிலுக்கும், கள்ளழகர் கோயிலுக்கும் கொடைகள் தந்துள்ளார். பாண்டிய மன்னன் திரும்ப வந்து ஆள்வதாகவே கருதி மதிக்கப்பட்ட இவரின் கொடைத் திறத்தையும், வீரத்தையும் பாராட்டி நாட்டுப்புறப் பாடல்கள் வழங்கி வந்திருக்கின்றன. இப்போது காணக்கிடைக்காத *பீட்டர் பாண்டியன் அம்மானை* என்ற நூலும் எழுந்திருக்கிறது.

## மீனாட்சியம்மன்பால் பற்று
ஜூலை 31, 1801-இல் ஏற்பட்ட ஒரு ஒப்பந்தத்தின்படி மதுரை உள்ளிட்ட பகுதிகளின் ஆட்சியதிகாரம் ஆற்காட்டு நவாப்புகளிடமிருந்து கிழக்கிந்திய கம்பெனி வசம் கைமாறியதைத் தொடர்ந்து மீனாட்சியம்மன் கோயிலின் நிர்வாகப் பொறுப்பும் மாவட்ட ஆட்சியர் வசமே வந்தது. ஆட்சியரே கோயிலின் தக்காராகவும் பொறுப்பு வகித்தார். அவ்வாறு கோயிலின் பொறுப்பை ஏற்ற ரௌஸ் பீட்டர் தினமும் குதிரையில் ஒருமுறை கோயிலை வலம்வந்த பிறகே அன்றாட அலுவல்களைத் தொடங்குவாராம்.

மின்னலும் இடியுமாக இருந்த ஒரு மழை நாளில் மூன்று வயதுச் சிறுமி ஒருத்தி அவரை கைப்பிடித்து வெளியே அழைத்துச் சென்றதாகவும், அவ்வாறு அழைத்துச் சென்ற சற்றைக்கெல்லாம் அவரது வசிப்பிடம் மின்னல் தாக்கி இடிந்ததாகவும், அச்சிறுமி கோயிலுக்குள் சென்று புகுந்ததாகவும், அவ்வாறு சிறுமி வடிவில் வந்து தம்மைக் காப்பாற்றியது மீனாட்சி அம்மனே என்று கருதிய பீட்டர் மாணிக்கக் கற்கள் பதித்த தங்க அங்கவடிகளை (குதிரைச் சேணத்திலிருந்து தொங்கும் பாதந்தாங்கிகள்) அம்மனுக்கு அளித்ததாகவும் கூறப்படுகிறது. இன்றும் சித்திரைத் திருவிழாவின் ஐந்தாவது நாளில் அம்மன் மாசி வீதிகளில் தங்கக்குதிரை வாகனத்தில் உலா வரும்போது இந்த பாதக்கொளுவிகளையே அணியக் காணலாம் .மற்றொரு முறை யானை தாக்க வருகையில் மீனாட்சியம்மனை வணங்கி ரௌஸ் பீட்டர் ஒரே குண்டில் சுட்டுத் தப்பித்ததாகவும் கதை வழங்குகிறது.

## மறைவு
தம் பொருளையும் அரசாங்கக் கருவூலப் பணத்தையும் தனித்துப் பார்க்காத இவரது கொடைமடம் கையாடல் புகார்களுக்கு வழிவகுத்திருக்கிறது. இவருக்குக் கீழ் பணிபுரிந்தவர்களும் தவறுகள் புரிந்திருக்க வாய்ப்புள்ளது. 1819-இலேயே அரசாங்கப் பணத்தையும் எடுத்துச் செலவழித்திருப்பதை ஒத்துக்கொண்டு கடிதம் எழுதி மூடி முத்திரையிட்டு வைத்த ரௌஸ் பீட்டர் 1828-இல் திடீரென்று தற்கொலை செய்துகொண்டார்.

தாம் இறந்த பின்பு கண்கள் மீனாட்சியம்மன் கோயிலை நோக்கியிருக்கும் வகையில் புதைக்கும்படி கேட்டுக்கொண்டார் என்றும் அதன்படியே புதைக்கப்பட்டிருப்பதாகவும் கூறப்படுகிறது. இவரது கல்லறை மதுரையில் மேலஆவணி மூல வீதி தெற்காவணி மூலவீதியோடு சந்திக்கும் இடத்திற்கருகில் உள்ள பரிசுத்த ஜார்ஜ் ஆலயத்தின் நிலவறை ஒன்றில் உள்ளது.

## வாழ்க்கைக் குறிப்பு

## மேற்கோள்கள்


பகுப்பு:தமிழக பிரித்தானிய ஆட்சியாளர்கள்
பகுப்பு:1785 பிறப்புகள்
பகுப்பு:1828 இறப்புகள்
கடல்சார் வரலாறு

**கடல்சார் வரலாறு** என்பது, கடலில் மனிதருடைய நடவடிக்கைகளின் வரலாறும் அது குறித்த கற்கைப்புலமும் ஆகும். இதில் நாடு, பிரதேசம் என்பன சார்ந்த வரலாறுகள் முக்கியத்துவம் பெற்றிருந்தபோதிலும், உலகளாவிய அணுகுமுறையைக் கொண்ட வரலாற்றின் ஒரு கூறைப் பரந்த அளவில் உட்படுத்துகின்ற ஒரு துறையாக இது விளங்குகிறது. ஒரு கல்வித்துறை என்ற வகையில், புவியின், பெருங்கடல்கள், கடல்கள், நீர்வழிகள் போன்றவற்றுடன் மனித குலத்துக்கு உள்ள பல்வேறு தொடர்புகள் பற்றி விளங்கிக்கொள்வதற்கான் முயற்சியில் பல்வேறு துறைகளையும் இது பயன்படுத்துகிறது. கப்பற்றுறை வரலாறு, கப்பல்கள், கப்பற் போக்குவரத்து, கப்பலோட்டுதல், கடலோடிகள் என்பவை குறித்த கடந்தகால நிகழ்வுகளைப் பதிவுசெய்து விளக்குகிறது.

கடல்சார் வரலாறு, பல்வேறுபட்ட விடயங்களைத் தன்னுள் அடக்குவது. மீன்பிடி, திமிங்கில வேட்டை, பன்னாட்டுக் கடலாண்மைச் சட்டம், கடற்படை வரலாறு, கப்பல்களின் வரலாறு, கப்பல் வடிவமைப்பு, கப்பல்கட்டுதல், பல்வேறு கடல்சார் அறிவியல் (கடலியல், நிலப்படவரைவியல், நீரமைவு வரைவியல் போன்றவை) தொடர்பான வரலாறுகள், கடலாய்வு, கடல்சார் பொருளியலும் வணிகமும், கப்பல் போக்குவரத்து, கடலோர விடுதிகள், கலங்கரை விளக்கங்களின் வரலாறு, இலக்கியங்களில் கடல்சார் கருப்பொருட்கள், ஓவியங்களில் கடல்சார் கருப்பொருட்கள், மாலுமிகள், கடற்பயணிகள், கடல்சார் சமுதாயங்களின் சமூக வரலாறு போன்றவை இதற்குள் அடங்கும்.

## பண்டைக்காலம்

வணிகம், போக்குவரத்து, போர் போன்ற ஏதோவொரு நோக்கத்துக்காக, நிலத்தில் பயணம் செய்வதிலும், கூடுதல் நகர்திறனை (mobility) வழங்கியதன்மூலம், கப்பலோட்டுதல், நாகரிக வளர்ச்சிக்கு முக்கிய காரணமாக அமைந்தது. பாய்களைக் கொண்ட கப்பலொன்றைக் காட்டும் மிகப்பழைய சான்று, குவைத்தில் கண்டுபிடிக்கப்பட்ட ஒரு நிறந்தீட்டிய வட்டத்தட்டு ஆகும். இது கி.மு ஐந்தாம் ஆயிரவாண்டின் பிற்பகுதியைச் சேர்ந்தது.

பண்டைக் கடல்சார் வரலாற்றுக் காலத்துக்கு முன்னர் உருவான முதல் படகுகள் மரக்குற்றிகளைக் குடைந்து செய்யப்பட்ட சிறிய குடைபடகுகள் என்று கருதப்படுகிறது. இவை தனித்தனியாக வெவ்வேறு கற்காலச் சமுதாயங்களினால் உருவாக்கப்பட்டுக் கரையோர மீன்பிடித்தலுக்கும், பயணங்களுக்கும் பயன்பட்டது. பசிபிக் வடமேற்கைச் சேர்ந்த தாயக மக்கள் மரவேலையில் திறமை பெற்றவர்கள். 80 அடி (24 மீட்டர்) உயரமான குலக்குறிக் கம்பங்களைச் செய்வதில் பெயர்பெற்ற இவர்கள் 60 அடி (18 மீட்டர்) நீளமான குடைபடகுகளைச் செய்து நாளாந்தத் தேவைகளுக்கும் சடங்குகளுக்கும் பயன்படுத்தியுள்ளனர்.

ஆசுத்திரேலியாவின் வாழிடங்களை விளக்கும் கருதுகோள் ஒன்றின்படி, கடற்பயணம் செய்யக்கூடிய மிகப் பழைய கப்பல்கள் 45,000 ஆண்டுகளுக்கு முன்னர் உருவாக்கப்பட்டிருக்கலாம்.

## மேற்கோள்கள்

பகுப்பு:கடல்சார் வரலாறு
சுவாதி (கவிஞர்)

**சுவாதி** (பிறப்பு: 1970) தமிழ்ப் பெண் எழுத்தாளரும், கவிஞரும் ஆவார். தமிழ்நாடு, புதுக்கோட்டையைச் சேர்ந்த இவர் 24 நூல்கள் வரை எழுதி வெளியிட்டுள்ளார். இவர் ஒரு அரசுப் பள்ளியில் தலைமை ஆசிரியராக இருக்கிறார். இவருக்கு இரண்டு பெண் குழந்தைகள். பல வானொலி நிகழ்ச்சிகளில் பங்கேற்றுள்ளார்.

## வெளியிட்ட நூல்கள்
*சந்தனப்பூக்கள், 1990 
*சாரல் கீதங்கள் 1991
*மரகத வெளிச்சம் 1992
*வைகறைதென்றல் 1993
*கவியின் நெஞ்சம் 1994
*முத்துப் பந்தல் 1995
*நேசச்சுடர் 1995
*சந்தக்குயில் 1996
*இனிக்கும் அமுதம் 1996
*சூர்யநிலா 1997
*காற்று சொன்ன ஹைகூ 1997
*நட்சத்திர விழுதுகள் 1998
*காயாத பனித்துளி 1999
*நந்தவன நாட்கள் 2000
*முழங்கு சங்கு 2001
*போதிமரம் 2002
*கொடியேற்றம் 2003
*மெளன வெற்றி 2010
*உலகே பூச்செண்டு 2011
*எல்லை என்பது இதயத்திற்கு இல்லை 2011
*வசந்த ஊஞ்சல் 2012 (22-வது படைப்பு)
*மழைவெளிதனிலே 2013
*நிலவோடு பேசும் நேரம் 2014
*எந்த ஒப்பனையுமின்றி 2014
*எனது வகுப்பில் உள்ள கடவுளர்களுக்கு 2014

## மேற்கோள்கள்

பகுப்பு:தமிழ்ப் பெண் எழுத்தாளர்கள்
பகுப்பு:1970 பிறப்புகள்
பகுப்பு:தமிழகக் கவிஞர்கள்
நீரஜா பனோட்

**நீரஜா பனோட்** (*Neerja Bhanot*, 7 செப்டம்பர் 1963 முதல் 5 செப்டம்பர் 1986) என்பவர் பான் அம் விமான நிறுவனத்தின் விமான பணிப்பெண் ஆவார். தீவிரவாதிகளால் கடத்தப்பட்ட பான் அம் 73 என்ற விமானத்தில் இருந்து பயணிகளைக் காப்பாற்றிய பொழுது தீவரவாதிகளால் சுடப்பட்டு உயிரிழந்தார். இந்தியாவின் குடிமக்களின் வீரதீர செயல்களுக்கு வழங்கப்படும் உயரிய அசோகச் சக்கர விருது இவருக்கு வழங்கப்பட்டது. அசோகச் சக்கர விருது பெற்ற மிக இளம்வயது குடிமகன் என்ற பெருமையும் இவருக்கு உண்டு.

2004ஆம் ஆண்டில் இந்திய அஞ்சல் துறை இவர் நினைவாக ஒரு அஞ்சல் தலை வெளியிட்டது.

## ஆரம்ப வாழ்க்கை மற்றும் கல்வி
இந்தியாவின் சண்டிகரில் பிறந்த பானோட், பஞ்சாபி குடும்பத்தில் மும்பையில் வளர்க்கப்பட்டார்.மும்பை பத்திரிகையாளரான ஹரிஷ் பானோட் - ரமா பானோட் ஆகியோரின் மகள் ஆவார். அவருக்கு அகில் மற்றும் அனீஸ் பானோட் என்னும் இரண்டு சகோதரர்கள் இருந்தனர். சண்டிகரில் உள்ள சேக்ரட் ஹார்ட் சீனிஷ் பிரீமேசல் பள்ளியில் தனது ஆரம்பக் கல்வியைப் பெற்றார். அந்தக் குடும்பம் பாம்பேவுக்கு (பின்னர் மும்பை என்று பெயர் மாற்றம் பெற்றது) சென்றபோது, ​​பாம்பே ஸ்காட்டிஷ் பள்ளியில் படிப்பை தொடர்ந்தார், பின்னர் மும்பையில் புனித சேவியர் கல்லூரியில் பட்டம் பெற்றார். மும்பையில் அவர் வடிவழகு பணிக்கு முதன்முதலில் அறிமுகமானார், அதுவே அவரது வடிவழகு தொழில் தொடங்கப்பட்டதாகும். நடிகர் ராஜேஷ் கன்னாவின் மிகப்பெரிய ரசிகர் ஆவார். அவரது வாழ்நாளில் அவரது படங்களில் இருந்த மேற்கோள்களை மேற்கோள் காட்டினார்.

## வாழ்க்கைபோக்கு:
பானட் 1985 ஆம் ஆண்டில் ஃப்ராங்க்ஃபுல் - இந்தியா வழிகாட்டல்களுக்காக ஒரு இந்திய விமானப் பணியாளரைக் கொண்டுவர முடிவு செய்தபோது, ​​பானோவுடன் விமான உதவியாளர் வேலைக்கு விண்ணப்பித்தார். பாட்னமில் பணிபுரிந்த சமயத்தில் அவர் ஒரு வெற்றிகரமான வடிவழகு வாழ்க்கையை  கொண்டிருந்தார்.

## மேற்கோள்கள்

பகுப்பு:அசோகச் சக்கர விருது பெற்றவர்கள்
பகுப்பு:1963 பிறப்புகள்
பகுப்பு:1986 இறப்புகள்
பகுப்பு:பஞ்சாபி மக்கள்
இல. கணேசன்

**இல. கணேசன்** (*Ila. Ganeshan*, 16 பிப்ரவரி 1945 – 15 ஆகத்து 2025) ஓர் இந்திய அரசியல்வாதியும், நாகாலாந்து மாநிலத்தின் முன்னாள் ஆளுநரும் ஆவார். இந்தியாவின் தஞ்சாவூரைச் சேர்ந்தவர். பாரதிய ஜனதா கட்சியின் தமிழ்நாட்டின் மூத்த அரசியல்வாதியும் கட்சியின் தேசியக் குழுவின் முன்னாள் உறுப்பினரும் ஆவார். பாரதிய ஜனதா கட்சியின் தமிழ்நாடு மாநில செயலராக நியமிக்கப்படுவதற்கு முன்பு ராஷ்டிரிய சுயம்சேவக் சங்கத்தின் பிரச்சாரகராக இருந்தவர். பின் கட்சியின் தேசிய செயலராகவும், கட்சியின் தேசிய துணைத்தலைவராகவும் பணியாற்றினார். பின்னர் கட்சியின் தமிழ்நாடு மாநில தலைவராகத் தேர்ந்தெடுக்கப்பட்டார்.

## தொடக்க கால வாழ்க்கை
1945ஆம் ஆண்டு பிப்ரவரி மாதம் 16ஆம் நாள் இலக்குமிராகவன் - அலமேலு தம்பதியின் மகனாகப் பிறந்தார். சிறுவயதில் தந்தையை இழந்ததால் அண்ணன் அரவணைப்பில் வளர்ந்தார். ஆர்எஸ்எஸ் அமைப்பில் ஈடுபாடு கொண்டு திருமணம் செய்யாமலும் தனது வேலையை விட்டுவிட்டும் முழுநேரச் செயல்பாட்டாளராகப் பொதுவாழ்விற்கு வந்தார். இவர் தெலுங்கு பிராமண வகுப்பை சேர்த்தவர்.

## அரசியல் வாழ்க்கை
இவர் பாஜகவின் செயற்குழு உறுப்பினர்களுள் ஒருவர். 1991 இல் பாஜகவின் மாநில அமைப்புச் செயலாளரானார். 2009 மக்களவைத் தேர்தலிலும், 2014 மக்களவைத் தேர்தலிலும் தென் சென்னை தொகுதியில் பாஜக வேட்பாளராகப் போட்டியிட்டுத் தோல்வியடைந்தார். பின்னர் மத்தியப் பிரதேசத்திலிருந்து மாநிலங்களவை உறுப்பினராகத் தேர்வு செய்யப்பட்டு, 6 அக்டோபர் 2016 அன்று பதவி ஏற்றுக் கொண்டார்.

ஆகத்து 22, 2021 அன்று இந்திய குடியரசுத் தலைவர் திரு. ராம் நாத் கோவிந்த் அவர்களால் 17வது மணிப்பூர் மாநில ஆளுநராக நியமிக்கப்பட்டார்.

பிப்ரவரி 20, 2023 அன்று இந்திய குடியரசுத் தலைவர் திரு. திரௌபதி முர்மு அவர்களால் 19வது நாகாலாந்து மாநில ஆளுநராக நியமிக்கப்பட்டார்.

## மேற்கு வங்க ஆளுநராக கூடுதல் பொறுப்பு
18 சூலை 2022 அன்று, ஜகதீப் தன்கர் தேசிய ஜனநாயகக் கூட்டணியால் துணைத் தலைவர் வேட்பாளராகப் பரிந்துரைக்கப்பட்டதை அடுத்து, கணேசன் மேற்கு வங்க ஆளுநராக கூடுதல் பொறுப்பேற்று 17 நவம்பர் 2022 வரை பதவிவகித்தார்.

## இறப்பு
சர்க்கரை நோயால் காலில் ஏற்பட்ட காயத்திற்கு சிகிச்சை பெற்று வந்தார், கணேசன். பின்னர், 2025 ஆகத்து 5 அன்று வீட்டில் ஓய்வெடுத்துக் கொண்டிருந்தபோது, கால் மரத்துப் போனதால், சுயநினைவற்ற நிலையில் சரிந்தார். இதனைத் தொடர்ந்து சென்னை ஆயிரம் விளக்கில் உள்ள அப்பல்லோ மருத்துவமனையில் அனுமதிக்கப்பட்டார். மருத்துவப் பரிசோதனையில் தலையில் காணப்பட்ட இரத்தக் கட்டிக்கு அறுவை சிகிச்சைக்கு பலனின்றி 15 ஆகத்து 2025 அன்று இறந்தார்.

## மேற்கோள்கள்

பகுப்பு:1945 பிறப்புகள்
பகுப்பு:பாரதிய ஜனதா கட்சி தமிழ்நாடு மாநிலத் தலைவர்கள்
பகுப்பு:மாநிலங்களவை உறுப்பினர்கள்
பகுப்பு:மணிப்பூர் ஆளுநர்கள்
பகுப்பு:தஞ்சாவூர் மாவட்ட மக்கள்
பகுப்பு:ராஷ்டிரிய சுயம்சேவாக் சங்கத்தினர்
பகுப்பு:2025 இறப்புகள்
கிராஃபோர்டு பரிசு

**கிராஃபோர்டு பரிசு** 1980இல் தொடங்கியஆண்டுதோறும் வழஙப்படும் பரிசாகும். இது சுவீடிய தொழிலதிபரான [ஃஓகுலர் கிராஃபோர்டாலும் அவரது துணைவியாரான ஆன்னா கிரேட்டா கிராஃபோர்டாலும் உருவாக்கப்பட்ட பரிசாகும். இது [சுவீடிய அரசு அறிவியல்புலங்கள் கல்விக்கழகம்  பொறுப்பில் தரப்படுகிறது. இந்தப் பரிசு நான்கு வகையினங்களில் வழங்கப்படுகிறது: வானியலும் கணிதமும்; புவியியல்புலங்கள்; உயிரியல்புலங்கள் (குறிப்பாகச் சுற்றுச்சூழல்தொடர்புள்ள தலைப்புகள்); பன்முடக்கழற்சி. பன்முடக்கழற்சி நோயால் தன் இறுதிநாளில் ஃஓகுலர் மிகவும் அல்லலுற்றுள்ளார். "இப்பரிசு நோபெல் பரிசுகட்கு மிகைநிரப்பாக வழங்கப்படுவதாக்க் சுவீடியக் கல்விக்காகம் கூறுகிறது". ஒவ்வோராண்டும் ஒரு பரிசு மட்டுமே தேர்வு செய்யும் வகையினத்துக்குப் பின்வரும் சுழல்வட்ட முறையில் தரப்படும். வானியலும் கணிதமும்; பிறகு புவியியல்புலங்கள்; அதன்பிறகு உயிரியல்புலங்கள்; பன்முடக்கழற்சி. குறிப்பிட்ட வகையினத்தில் கணிசமான முன்னேற்றம் ஏற்பட்டுள்ளதென இதற்கென அமைக்கப்படும் சிறப்புக்குழு கருதினால் மட்டுமே இப்பரிசு வழங்கப்படும். கிராஃபோர்டு பரிசாளர்களின் பெயர்கள் ஒவ்வோராண்டும் ஜனவரி நடுவில் அறிவிக்கப்படும்; ஏப்பிரலில் நடக்கும் கிராஃபோர்டு நாளில் இப்பரிசு சுவீடன் அரசரால் வழங்கப்படும். இவரே திசம்பரில் நோபெல் பரிசையும் உரிய விழாவில் வழஙுவார். பரித்தொகை, 2015 நிலவரப்படி,  (அல்லது US$500,000) ஆகும். இம்மதிப்பு பரிசாளர் மேற்கொண்டு செய்யவிருக்கும் ஆய்வுகளுக்காக வழங்கப்படுகிறது.

தொடக்கநிலைப் பரிசாளர்களான விளாதிமிர் ஆர்னோல்டு, உலூயிசு நைரன்பர்கு ஆகிய  இருவருக்கும் அவர்கள் நேரிலா வகைக்கெழுச் சமன்பாடுகளின் கோட்பாட்டுக்கு ஆற்றிய பங்களிப்புகளுக்காக வழங்கப்பட்டதாக கல்விக்கழகம் கூறுகிறது. இப்பரிசு 2012இல்  அவரது வானியல் பங்களிப்புகளுக்காக ஒரு பெண்மணிக்கு, அதாவது, ஆந்திரியா கேழ்சு அவர்கட்கு வழங்கப்பட்டது.

## பரிசாளர்கள்

## குறிப்புகள்

 நைரன்பர்கு கனடாவில் பிறந்தார்.

 கிரோத்தெண்டியெக் செருமனியில் பிறந்தாலும் வாழ்நாளின் பெரும்பகுதியை ஃபிரன்சில் கழித்தார். சட்டப்படி இவர் எந்நாட்டவரும் அல்ல. இவர் தான் பரிசுபெற மறுத்துவிட்டார்.

 சிங்-துங் யா சீனாவில் பிறந்தார்.

 த்சீவன்சுகிபோலந்தில் பிறந்தார்.

 கொந்த்சேவிச் உருசியாவில் பிறந்தார்.

## மேற்கோள்கள்

## வெளி இணைப்புகள்
* 

பகுப்பு:சுவீடன் விருதுகள்
கீதா அரிஅரன்

**கீதா அரிஅரன்** (Githa Hariharan, பிறப்பு: 1954) என்பவர் எழுத்தாளர், நூலாசிரியர், இதழாளர் எனப் பன்முகத் திறமைக் கொண்ட பெண்மணி ஆவார் பாலஸ்தீன போராட்டத்துக்கு ஆதரவு திரட்டுபவர். பெண்களின் உரிமைகளுக்குப் போராடுபவர்.

## இளமைக் காலம்

தமிழ்நாட்டின் கோயம்புத்தூரில் பிறந்தார். மும்பையிலும் மணிலாவிலும் வளர்ந்தார். மும்பைப்  பல்கலைக் கழகத்தில் ஆங்கில இலக்கியத்தில்  இளங்கலைப் பட்டமும்  பேர்பீல்ட் பல்கலைக் கழகத்தில் தகவல்இயல் கல்வியில் முதுகலைப் பட்டமும் பெற்றார்.

## பணிகள்

இந்து மைனாரிட்டி மற்றும் கார்டியன் சட்டத்தில் பெண்கள் நலத்திற்கு எதிரான அம்சங்கள் உள்ளன என நீதி மன்றத்தில் வழக்குத் தொடர்ந்தார். முதிரா அகவையரின் (MINOR) இயற்கைக் காப்பாளர் (NATURAL GUARDIAN) என்பவர் தந்தை மட்டுமே என்று சட்டத்தில் சொல்லப் பட்டதை எதிர்த்து இவர் வழக்குத் தொடர்ந்ததன் விளைவு 'தாயும் இயற்கை காப்பாளார் ஆவார்' என்று தீர்ப்பு நீதிமன்றத்தால் வழங்கப் பட்டது. நியூயார்க்கில் பொது ஒலி பரப்பு நிறுவனத்தில் கீதா அரிஅரன் பணியாற்றினார். ஓரியன்ட் லாங்மன் என்னும் பதிப்பக நிறுவனத்தில் பதிப்பாசிரியராகவும்  இருந்தார். கொல்கத்தாவிலிருந்து வெளிவரும் ’தி டெலிகிராப்’ என்னும் செய்தித் தாளில் பல்வேறு பிரசினைகள் பற்றி பத்திக் கட்டுரைகளை எழுதினார்.  ஜார்ஜ் வாசிங்டன் பல்கலைக் கழகம், கான்டர்பரி பல்கலைக் கழகம் போன்றவற்றில் வருகைப் பேராசிரியராக இருந்தார். 2005 சூன் முதல் சூலை வரை சிங்கப்பூரில் 'ரைட்டர் இன் ரெசிடன்ஸ்' என்னும் பதவியில் இருந்து பணி  செய்தார்.  இரவின் ஆயிரம் முகங்கள் என்னும் இவரது முதல் புதினத்துக்கு காமன்வெல்த்து எழுத்தாளர்கள் பரிசு வழங்கப்பட்டது.

## எழுதிய நூல்கள்

* Fugitive Histories 
* In Times of Siege 
* When Dreams Travel 
* The Ghosts of Vasu Master 
* The Art of Dying 
* The Thousand Faces of Night 
* The Winning Team 
* From India to Palestine: Essays in Solidarity

## மேற்கோள்கள்

  
## சான்றுகள்
*http://www.thehindu.com/books/books-authors/my-voice-is-a-medley/article5623104.ece
*http://www.telegraphindia.com/1120229/jsp/opinion/story_15193043.jsp#.Vb9i_9KUffI
## Sources
*

## வெளியிணைப்புகள்
*Githa Hariharan

பகுப்பு:பெண்ணியவாதிகள்
பகுப்பு:வாழும் மக்கள்
பகுப்பு:1954 பிறப்புகள்
பகுப்பு:தமிழகப் பெண் எழுத்தாளர்கள்
பி. பி. குமாரமங்கலம்

**ஜெனரல் பரமசிவ பிரபாகர் குமாரமங்கலம்** அல்லது **ஜெனரல் குமாரமங்கலம்** (General Paramasiva Prabhakar Kumaramangalam) ,  (1 சூலை 1913 – 13  மார்ச் 2000) , இந்திய இராணுவத்தின் 7வது தலைமைப் படைத் தலைவராக 1967 முதல் 1970 வரை பணியாற்றியவர். இரண்டாம் உலகப் போர், இந்திய-பாகிஸ்தான் போர், 1947, இந்திய சீனப் போர், மற்றும் 1965இந்திய-பாகிஸ்தான் போர்களில் பங்கெடுத்தவர். பிரித்தானிய இந்தியப் பேரரசின் இராணுவ விருதுகளைப் பெற்றவர்.

## இளமை வாழ்க்கை
மோகன் குமார மங்கலத்தின் உடன் பிறப்பான பி. பி. குமாரமங்கலம், சென்னை மாகாணத்தின் முன்னாள் முதல்வரான சுப்பராயனின் மகன் ஆவார். இங்கிலாந்து நாட்டின் ஈடன் கல்லூரியிலும், ராயல் இராணுவக் கழகத்திலும் படித்தவர். முதலில் பிரித்தானியப் பேரரசிலும், பின்னர் 12 நவம்பர் 1934இல் பிரித்தானிய இந்திய இராணுவத்தில் தரைப்படையில் அதிகாரியாகச் சேர்ந்தார். 2 மே 1935இல் லெப்டினண்ட் அதிகாரியாக பதவி உயர்த்தப்பட்டார்.

## இராணுவப் பணி
இரண்டாம் உலகப்போரில் லிபியாவில் நடந்த போரில், இத்தாலி மற்றும் ஜெர்மன் இராணுவத்தால் போர்க் கைதியாக பிடிக்கப்பட்டு போரின் முடிவில் விடுவிக்கப்பட்டார்.

இந்திய விடுதலைக்குப்பின் மே 1963இல் கிழக்கு மண்டல படைத்தலைவராகவும், 8 சூன் 1966இல் இந்தியத் தரைப்படையின் தலைமைப் படைத்தலைவராக பதவி உயர்வு பெற்றவர். 36 ஆண்டு இராணுவப் பணியாற்றிய குமாரமங்கலம், 7 சூன் 1969இல் பணி ஓய்வு பெற்றார். 1970இல் பத்ம விபூசன் விருது பெற்றார்.

## மேற்கோள்கள்

## வெளி இணைப்புகள்

பகுப்பு:பத்ம விபூசண் விருது பெற்ற தமிழர்கள்
பகுப்பு:1913 பிறப்புகள்
பகுப்பு:2000 இறப்புகள்
பகுப்பு:இந்தியப் படைத்துறையினர்
பகுப்பு:குமாரமங்கலம் குடும்பம்
சிலிக்கன் மோனோசல்பைடு

**சிலிக்கன் ஒருசல்பைடு** *(Silicon monosulfide)* என்பது SiS என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும்.சிலிக்கன் மற்றும் கந்தகம் ஆகிய தனிமங்கள் சேர்ந்து இச்சேர்மம் உருவாகிறது. உயர் வெப்பநிலைகளில் உள்ள வாயுநிலையில் சிலிக்கன் ஒருசல்பைடு மூலக்கூறுகள் காணப்படுகின்றன. வழக்கமான ஒற்றைப் பிணைப்புகளின் பிணைப்பு நீளம் 216 பைகோ மீட்டர் என்ற அளவுடன் ஒப்பிடுகையில், வாயுநிலையில் உள்ள மூலக்கூறில் சிலிக்கன் கந்தகம் பிணைப்பு (Si-S) 192.93 பைகோ மீட்டர் நீளம் கொண்டுள்ளது. மற்றும் சிலிக்கன் – கந்தகம் இரட்டைப் பிணைப்பின் (Si=S) பிணைப்பு நீளம் 201 பைகோமீட்டர் என்ற அளவைவிட குறைவாகவும் உள்ளது. வெளிறிய மஞ்சள் கலந்த சிவப்பு நிறத்தில் உள்ள படிகவடிவமற்ற ஒரு திண்மநிலை சேர்மமாக வரலாற்றில் இது காணப்படுகிறது . செருமானியத்தின் பண்புகளுடன் சிலிக்கனின் பண்புகள் வேறுபடுகின்றன. செருமானியம நிலைப்புத்தன்மை கொண்ட திண்மநிலை ஒருசல்பைடை உருவாக்குகிறது.

## மேற்கோள்கள்

## உசாத்துணை
*
*
*

பகுப்பு:கனிம சிலிக்கான் சேர்மங்கள்
பகுப்பு:மோனோசல்பைடுகள்
பகுப்பு:கந்தகச் சேர்மங்கள்‎
எடிங்டன் பதக்கம்

**எடிங்டன் பதக்கம்**,  சேர். ஆர்தூர் எடிங்டன் (Sir Arthur Eddington) பெயரால் அவரது நினைவாக வழங்கப்படும் பதக்கமாகும். இது அரசு வானியல் கழகத்தால் ஈராண்டுகளுக்கு ஒருமுறை கோட்பாட்டு வானியற்பியலில் பெரும்பங்களிப்பு செய்தவர்களுக்கு வழங்கப்படுகிறது.

## பதக்கம் பெற்றவர்கள்

* 1953 ஜார்ஜெசு இலாமைத்ரே
* 1955 என்றிக் சி. வான் தெ அல்ஸ்ட்
* 1958 ஒரேசு டபுள்யூ.பாப்காக்
* 1959 ஜேம்சு சுடேன்லி ஏ
* 1960 இராபெர்ட் தெ’ஸ்கோர்ட் அட்கின்சன்
* 1961 ஏன்சு அல்பிரெக்ட் பேத்தே
* 1962 ஆந்திரே இலாலெமாண்டு
* 1963 ஜே. ஏ. ஆர். சாந்தாகே, மார்ட்டின் சுவார்சுசைல்ட்
* 1964 எர்பெர்ட் பிரீட்மேன், இரிச்சர்டு தவுசே
* 1965 இராபெர்ட் பவுண்ட், Glen A. Rebka
* 1966 உரூபெர்ட் வில்டித்
* 1967 இராபெர்ட் எஃப். கிறிசுடி
* 1968 இராபெர்ட் ஏன்பரி பிரவுன், இரிச்சர்ட் கியூ. டுவிசு
* 1969 ஆண்டனி எவிழ்சு
* 1970 சுசிரோ அயாசி
* 1971 டெசுமாண்ட் ஜார்ஜ் கிங்-எலெ
* 1972 பௌல் இலெடௌக்சு
* 1975 சுடீபன் ஆக்கிங், உரோசர் பென்ரோசு
* 1978 வில்லியம் ஏ. பவுலர்
* 1981 பிலிப் ஜேம்சு எட்வின் பீபுள்சு
* 1984 டொனால்ட் இலிண்டன்-பெல்
* 1987 போக்தன் பழ்சிரின்சுகிi
* 1990 இக்கோ இபென்
* 1993 இலியான் மெசுடெல்
* 1996 ஆலன் குத்
* 1999 உரோசர் பிளாண்டுஃபோர்டு
* 2002 டக்லாசு ஓ. கஃப்
* 2005 உருடோல்ப் கிப்பெனான்
* 2007 இகோர் டி. நொவிகோவ்
* 2009 ஜிம் பிரிங்கிள்
* 2011 கில்லெசு சாபிரியர்
* 2013 ஜேம்சு பின்னே

* 2014 ஆந்திரூ கிங்
* 2015 இரழ்சித் சுன்யயேவ்

## மேற்கோள்கள்

## வெளி இணைப்புகள்
* Winners

பகுப்பு:இயற்பியல் விருதுகள்
பெரிலியம் நைட்ரேட்டு

**பெரிலியம் நைட்ரேட்டு** *(Beryllium nitrate)* என்பது  Be(NO3)2 என்ற மூலக்கூறு வாய்ப்பாடுடன்  கூடிய நைட்ரிக் அமிலத்தினுடைய அயனிச்சேர்மம் ஆகும். வாய்ப்பாட்டின் ஒவ்வொரு அலகும் Be2+நேர்மின் அயனிகள் மற்றும் NO3−   எதிர்மின் அயனிகள் என்ற இரண்டு அயனிகளாலும் ஆக்கப்பட்டுள்ளது. இச்சேர்மம் பெரிலியம் இருநைட்ரேட்டு என்றும் அழைக்கப்படுகிறது. 

## தயாரிப்பு
பெரிலியம் ஐதராக்சைடை நைட்ரிக் அமிலத்துடன் சேர்த்து வினைப்படுத்தினால் பெரிலியம் நைட்ரேட்டு தயாரிக்கலாம் 

:Be(OH)2 + 2 HNO3 → Be(NO3)2 + 2 H2O

## தீங்குகள்
அனைத்து பெரிலியம் சேர்மங்களைப் போலவே  பெரிலியம் நைட்ரேட்டும் நச்சுத் தன்மை கொண்டுள்ள ஒரு வேதிப்பொருளாகும். சிறிய அளவு உப்பும் உறுத்தும் தன்மை கொண்டதாக இருக்கிறது. பெரிலியம் நைட்ரேட்டை எரிய வைக்கும் போது உறுத்தக்கூடிய அல்லது நச்சுத்தன்மையுடைய புகையை வெளிவிடுகிறது. அதிக அளவு புகையை சிறிதுநேரத்திற்கு முகர நேர்ந்தாலும் கடுமையான நுரையீரல் அழற்சி நோய்க்கு ஆளாக நேரிடும். ஆனால் அதற்குரிய அறிகுறிகள் மூன்று நாட்களுக்குப் பின்னரே வெளியில் தெரியும்.

## மேற்கோள்கள்
 

பகுப்பு:பெரிலியம் சேர்மங்கள்
பகுப்பு:நைட்ரேட்டுகள்
பெரிலியம் சல்பைடு

**பெரிலியம் சல்பைடு** *(Beryllium sulfide)* என்பது BeS என்ற மூலக்கூறு வாய்ப்பாடுடன் கூடிய சல்பைடு குழுவைச் சேர்ந்த ஒரு அயனிச்சேர்மம் ஆகும்.

## தயாரிப்பு
ஐதரசன் வாயுச் சூழலில் பெரிலியம் மற்றும் கந்தகம் இரண்டையும் சேர்த்து கலவையை 1000 முதல் 1300 பாகை செல்சியசு வெப்பநிலைக்கு 10 முதல் 20 நிமிடங்களுக்கு சூடுபடுத்தினால் பெரிலியம் சல்பைடு உருவாகிறது.

:Be + S ------> BeS

பெரிலியம் குளோரைடு மற்றும் ஐதரசன் சல்பைடு இரண்டையும் சேர்த்து 1150 பாகை வெப்பநிலைக்கு சூடுபடுத்துவதன் வழியாகவும் பெரிலியம் சல்பைடு தயாரிக்கலாம். இவ்வழிமுறையில் குளோரின் மாசுக்கள் வெளிவிடப்படுகின்றன.

:BeCl2 + H2S -----------> BeS + 2HCl

## References

பகுப்பு:பெரிலியம் சேர்மங்கள்
பகுப்பு:மோனோசல்பைடுகள்
இருசமபக்க முக்கோணத் தேற்றம்

**இருசமபக்க முக்கோணத் தேற்றத்தின்படி** (*isosceles triangle theorem*), ஒரு இருசமபக்க முக்கோணத்தின் இரண்டு சமபக்கங்களின் எதிர்க் கோணங்களிரண்டும் சமமாக இருக்கும்”. யூக்ளிடின் எலிமெண்ட்சில் புத்தகம் 1 இல் கூற்று 5 ஆக தரப்பட்டுள்ள இம்முடிவு **பான்சு அசினோரம்** (*pons asinorum*) என அழைக்கப்படுகிறது.

இத்தேற்றத்தின் மறுதலையும் உண்மையாகும். அதாவது, ஒரு முக்கோணத்தின் இரண்டு கோணங்கள் சமமாக இருந்தால், அம்முக்கோணம் இருசமபக்க முக்கோணமாகும் (அக்கோணங்களுக்கு எதிரேயுள்ள இரு பக்கங்களின் நீளங்களும் சமமாக இருக்கும்).

### நிறுவல்
பொதுவாகப் பாடப்புத்தகங்களில் தரப்படும் இத்தேற்றத்தின் நிறுவல் கீழே தரப்பட்டுள்ளது.
இந்த நிறுவல் முறையில் இருசமபக்க முக்கோணத்தின் சமபக்கங்களுக்கு இடைப்பட்ட உச்சிக்கோணத்தின் இருசமவெட்டி வரைந்து கொள்ளப்படுகிறது. யூக்ளிட் அளித்த நிறுவலைவிட இது எளிதானதாக இருப்பினும், யூக்ளிடின் கூற்றுகளில் ஒன்பதாகவுள்ள கோண இருசமவெட்டியைக் கொண்டு அதற்கு முன்னுள்ள ஐந்தாவது கூற்று நிறுவப்படுகிறது.

 
\triangle ABC  ஒரு இருசமபக்க முக்கோணம், AB =AC . \angle BAC கோணத்தின் இருசமவெட்டி வரைய அது முக்கோணத்தின் பக்கம் *BC* ஐ *X* இல் சந்திக்கிறது.

\triangle  BAX, \triangle CAX  ஆகிய இரு முக்கோணங்களில்:
*AB = AC 
*AX பொதுப்பக்கம்
*\angle BAX = \angle CAX 

எனவே பக்கம்-கோணம்-பக்கம் விதிப்படி
\triangle  BAX =  \triangle CAX 

இரு முக்கோணங்கள் சர்வசமம் எனில் அவற்றின் ஒத்த பக்கங்களும் கோணங்களும் சமமானவை என்பதால்
\angle B = \angle C 

X புள்ளியை பக்கம் BC இன் நடுப்புள்ளியாகக் கொண்டு இத்தேற்றமானது பிரெஞ்சு கணிதவியலாளர் லெஜெண்டிரால் நிறுவப்பட்டுள்ளது. அந்நிறுவலில், \triangle  BAX, \triangle CAX  சர்வசமம் என நிறுவ பக்கம்-பக்கம்-பக்கம் எடுகோள் பயன்படுத்தப்பட்டுள்ளது.

## மேற்கோள்கள்

பகுப்பு:பல்கோணிகள் பற்றிய தேற்றங்கள்
பகுப்பு:நிறுவலடங்கிய கணிதத்தேற்றங்கள்
பகுப்பு:யூக்ளிடிய வடிவவியல்
போக்கிரி (தெலுங்குத் திரைப்படம்)

***போக்கிரி*** 2006 ஆம் ஆண்டு வெளிவந்த இந்தியத் தெலுங்கு மொழித் திரைப்படமாகும். இத்திரைப்படத்தினை பூரி ஜெகன்நாத் இயக்கியிருந்தார். இதில் மகேஷ் பாபு, இலியானா டி 'குரூஸ் (நடிகை), பிரகாஷ் ராஜ், சாயாஜி சிண்டே மற்றும் ஆஷிஷ் வித்யார்த்தி ஆகியோர் நடித்திருந்தனர்.

இத்திரைப்படம் தமிழில் பிரபுதேவாவின் இயக்கத்தில் போக்கிரி என்ற பெயரிலேயே மறு ஆக்கம் செய்யப்பட்டது. இந்தியில் வாண்டட் என்ற பெயரில் மறு ஆக்கம் செய்யப்பட்டது.

## நடிப்பு
* மகேஷ் பாபு - கிருஷ்ண மனோகர் (எ) போக்கிரி
* இலியானா டி 'குரூஸ் (நடிகை) - சுருதி
* பிரகாஷ் ராஜ் - அலி பாய்
* நாசர் (நடிகர்) - சூர்ய நாராயனா
* ஆஷிஷ் வித்யார்த்தி 
* பிரம்மானந்தம்
* அலி (நடிகர்)
* முமைத் கான் - குத்தாட்டப் பாடலுக்கு நடனம்

## ஆதாரம்

## வெளி இணைப்பு
* 

பகுப்பு:2006 தெலுங்குத் திரைப்படங்கள்
பகுப்பு:2000கள் அதிரடி திரைப்படங்கள்
பகுப்பு:இந்தியத் தெலுங்குத் திரைப்படங்கள்
சோசுவா வோங்கு

**சோசுவா வோங்கு சீ-புங்கு** (சீனம்: 黃之鋒, ஆங்கிலம்: Joshua Wong Chi-fung, பிறப்பு 13 அக்டோபர் 1996), ஆங்காங்கின் மாணவச் செயற்பாட்டியக் குழுவான இசுக்காலரிசம் என்ற அமைப்பைத் தோற்றுவித்த மாணவச் செயற்பாட்டாளர் ஆவார். 2014ஆம் ஆண்டு பொது வாக்குரிமை கோரி ஆங்காங்கில் நடந்த பெருந்திரள் போராட்டத்தில் மாணவர்களுக்குத் தலைமையேற்றுப் போராடியதற்காக வோங்கு அறியப்படுகிறார். இவர், ஆங்காங்கில் மக்களாட்சி கோரிச் செயற்படும் பொது மக்கள் இயக்கத்தில் ஏற்படுத்திய தாக்கத்தின் காரணமாக, 2014 ஆம் ஆண்டு இட்டைம் இதழ் பட்டியல் வெளியிட்ட செல்வாக்கான இளையோர் பட்டியலில் இடம் பிடித்தார். 2015 ஆம் ஆண்டு, பார்ச்சூன் இதழ் இவரை உலகின் சிறந்த தலைவர்களுள் ஒருவராக குறிப்பிட்டது.

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
ராஜா (நடிகர்)

**ராஜா** தமிழ் மற்றும் மலையாள மொழித் திரைப்படங்களில் நடித்துள்ள ஒரு இந்திய திரைப்பட நடிகர் ஆவார். 1981ஆவது ஆண்டில் பாக்குவெத்தலை திரைப்படத்தில் அறிமுகமான இவர் 1980களின் முன்னணி நடிகர்களில் ஒருவராக திகழ்ந்தார். தமிழின் முன்னணி நடிகர்களான ரஜினிகாந்த்தின் மாப்பிள்ளை, கமல்ஹாசனின் சதிலீலாவதி திரைப்படங்கள் உட்பட பல்வேறு திரைப்படங்களில் இரண்டாவது கதாபாத்திரத்திரங்களிலும், துணைக் கதாப்பாத்திரங்களிலும் நடித்துள்ளார்.

## குறிப்பிடத்தக்க திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்